Hoe om jou naam van die swartlys te verwyder - Jy en die RegJy en die Reg
Tuis › Artikels › Hoe om jou naam van die swartlys te verwyder
Hoe om jou naam van die swartlys te verwyder
Woensdag | 13 Junie | 2018
Om geswartlys te wees, beteken jy het ʼn negatiewe kredietprofiel. As jy op die swartlys is, beteken dit jy kan nie krediet kry nie. Jy sal dus nie ʼn klere- of meubelrekening kan open nie. ʼn Banklening is ook nie moontlik nie. Jy kan slegs geswartlys word indien daar ʼn vonnis teen jou geneem is.
Die Nasionale Kredietwet (Wet 34 van 2005) bepaal dat, as jy geswartlys is en jy die skuld waarvoor jy gelys was vereffen het, jy by die kredietburo waar jy gelys was aansoek kan doen om jou naam van daardie swartlys te verwyder. Dit kan gedoen word deur ʼn aansoek te bring vir die terugtrekking van daardie swartlysting. Die meeste prokureurs kan hierdie aansoek vir jou bring teen ’n minimale fooitjie. Jy kan ook jou versoek direk aan die kredietburo rig.
Die meerderheid maatskappye en finansiële instellings assesseer hul risiko’s op grond van die inligting wat deur die kredietburo’s verskaf word. Indien enige negatiewe inligting in die applikant se kredietgeskiedenis verskyn, is dit hoogs onwaarskynlik dat die finansiering goedgekeur sal word. Dit bewys hoe belangrik dit is om jaarliks jou kredietverslae na te gaan.
Elke verbruiker is wetlik geregtig op een gratis kredietverslag per jaar van elkeen van die 13 geregistreerde kredietburo`s.
Kontak die 13 geregistreerde kredietburo`s hier:
TransUnion – 0861 482 482
Experian SA – 0861 105 665
Xpert Decisions Systems (XDS)- 011 645 9100
Compuscan – 0861 514131
Consumer Profile Bureau- 010 590 9505
CreditWatch – 011 483 0086
Crosscheck Information Bureau (voorheen bekend as MLCB)- 010 590 9505
Inoxico – 010 001 0540
LexisNexis Risk Management- 011 245 6500
Managed Integrity Evaluation- 012 644 4000
Robertsons International Reports – 011 777 4000
Tenant Profile Network- 086187 6000
Tenant Watch Business Activities – 011 394 6828
As jy `n geskil het met een van die kredietburo`s, kontak:
– Nasionale Kredietreguleerder- 0860627627, of
– Kredietombudsman- 0861 662 837
Bevordering – het ek 'n reg?
Besigheidsredding en die voortsetting van regsgedinge
Die reg tot ’n tolk tydens dissiplinêre prosedures
‘n Werknemer se reg om te appelleer